《蓬莱阁早发望海》
清代·周家禄

神女献大珠，奉槃出沧海。忽为羲和夺，掩面失光彩。

龙宫起严装，千山擎笏待。俄顷朝天阶，拂衣霜皑皑。

星冠一摇动，漫天散珠琲。可惜青珊瑚，堕水不可采。

作者简介：江苏海门人，字彦升，号奥簃。同治九年以优贡官江浦县训导。擅词章，习考据、校刊之学。后入吴长庆幕，随军赴朝鲜。有诗集及《朝鲜记事诗》。